ปกติจะมีประจำเดือนช่วงวันที่ 20 ของทุกเดือนค่ะ แต่พอแดือนที่แล้ว วันที่20 เลือดประจำเดือนก็ออกมาเป็นสีน้ำตาลเข็ม แต่ไมไ่ด้ไหลออกมาจนเลอะนะค่ะ แต่ถ้าใช้ทิชชู่เช็ดถึงจะติดออกมา เป็นแบบนี้อยู่ 3 วันค่ะ พอมาเดือนนี้วันที่20 ก็เป็นเหมือนเดิมค่ะ แบบนี้คือมดลูกมีความผิดปกติใช่ไหมค่ะ
สวัสดีครับ ประจำเดือน คือ เลือดและเนื้อเยื่อบุโพรงมดลูกที่หลุดลอกออกมาในแต่ละเดือน ซึ่งบางครั้ง เลือดประจำเดือนก็อาจมีสีแดงเข้ม สีน้ำตาล หรือสีดำได้ครับ ซึ่งไม่ใช่เรื่องน่าตกใจ เพราะประจำเดือนที่มีสีคล้ำ คือ เยื่อบุโพรงมดลูกเก่าที่ถูกขับออกมาเท่านั้นเองครับ หากยังเป็นประจำเดือนที่มาตรงรอบ (ไม่ได้มาเร็วหรือช้ากว่าปกติ) ก็ยังไม่น่ากังวลครับแต่ถ้าหากประจำเดือนมามาก มานานกว่าปกติ หรือ มีตกขาวกลิ่นเหม็น กรณีนี้ถึงจะบ่งบอกถึงความผิดปกติในมดลูก ซึ่งถ้ามีอาการเหล่านี้ จึงค่อยพิจารณาพบแพทย์ครับ